বস্তুত, সদ্য প্রাক্তন সভাধিপতি সৃষ্টিধর মাহাতোর নামের সঙ্গে বারবার জড়িয়েছে বিতর্ক। জেলা পরিষদের কিছু কর্মাধ্যক্ষ তো বটেই, দলেরও একাংশের সঙ্গে তাঁর বনিবনা বিশেষ ছিল না। তাঁর বিরুদ্ধে অন্যদের অন্ধকারে রেখে একা সিদ্ধান্ত নেওয়ার অভিযোগ বারবার উঠেছে। একাধিকবার দলনেত্রী তাঁকে সতর্ক করেছেন। বলরামপুরে বিপর্যয়ের পর থেকেই সৃষ্টিধরের সঙ্গে দলীয় নেতৃত্ব বারবার দূরত্ব দেখিয়েছেন।